ข้อบังคับมหาวิทยาลัยวลัยลักษณ์ ว่าด้วยการรับสถาบันการศึกษาชั้นสูงหรือสถาบันวิจัยอื่นเข้าสมทบในมหาวิทยาลัยวลัยลักษณ์ พ.ศ. 2541
ข้อบังคับมหาวิทยาลัยวลัยลักษณ์
ข้อบังคับมหาวิทยาลัยวลัยลักษณ์
ว่าด้วยการรับสถาบันการศึกษาชั้นสูงหรือสถาบันวิจัยอื่นเข้าสมทบ
ในมหาวิทยาลัยวลัยลักษณ์
พ.ศ. ๒๕๔๑
 

เพื่อให้การรับสถาบันการศึกษาชั้นสูงหรือสถาบันวิจัยเข้าสมทบในมหาวิทยาลัยวลัยลักษณ์เป็นไปด้วยความเรียบร้อย
เหมาะสม และมีประสิทธิภาพ ตลอดจนบรรลุวัตถุประสงค์ของการเข้าสมทบ ฉะนั้น
อาศัยอำนาจตามความในมาตรา ๘ และมาตรา ๑๖ (๒) (๕)
แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕
ประกอบกับมติสภามหาวิทยาลัยวลัยลักษณ์ในการประชุมครั้งที่ ๑/๒๕๔๑ เมื่อวันที่ ๘
พฤษภาคม ๒๕๔๑ จึงออกข้อบังคับไว้ ดังต่อไปนี้

ข้อ
๑ ข้อบังคับนี้เรียกว่า ข้อบังคับมหาวิทยาลัยวลัยลักษณ์
ว่าด้วยการรับสถาบันการศึกษาชั้นสูงหรือสถาบันวิจัยอื่นเข้าสมทบในมหาวิทยาลัยวลัยลักษณ์
พ.ศ. ๒๕๔๑

ข้อ
๒
ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไป

ข้อ
๓ ในข้อบังคับนี้
มหาวิทยาลัย หมายถึง มหาวิทยาลัยวลัยลักษณ์
สถาบันการศึกษาชั้นสูง หมายถึง
สถาบันอุดมศึกษาของรัฐ รัฐวิสาหกิจหรือหน่วยงานของรัฐ
สถาบันอุดมศึกษาเอกชนตามพระราชบัญญัติสถาบันอุดมศึกษาเอกชน พ.ศ. ๒๕๒๒
และให้หมายความรวมถึงสถาบันการศึกษาในต่างประเทศด้วย
สถาบันวิจัย หมายถึง
สถาบันวิจัยอื่นซึ่งจะเข้าสมทบกับมหาวิทยาลัยวลัยลักษณ์

ข้อ
๔
การรับสถาบันการศึกษาชั้นสูงหรือสถาบันวิจัยอื่นเข้าสมทบในมหาวิทยาลัยให้รับเข้าสมทบในหลักสูตรที่มหาวิทยาลัยมีความพร้อมเป็นหลัก

ข้อ
๕
ให้มหาวิทยาลัยตั้งคณะกรรมการชุดหนึ่ง เพื่อทำหน้าที่พิจารณากลั่นกรองการรับเข้าสมทบ
ซึ่งสถาบันการศึกษาชั้นสูงหรือสถาบันวิจัยเพื่อนำเสนอสภาวิชาการให้ความเห็นชอบและนำเสนอสภามหาวิทยาลัยพิจารณาอนุมัติต่อไป

ข้อ
๖
เมื่อรับสถาบันการศึกษาชั้นสูงหรือสถาบันวิจัยใดเข้าสมทบ
ให้มหาวิทยาลัยและสถาบันการศึกษาชั้นสูงหรือสถาบันวิจัยนั้นจัดทำข้อตกลงในด้านการบริหารหลักสูตร
ด้านงบประมาณและความร่วมมืออื่น ๆ ที่เกี่ยวข้อง

ข้อ
๗
สถาบันการศึกษาชั้นสูงหรือสถาบันวิจัยซึ่งเข้าสมทบในมหาวิทยาลัยจะต้องดำเนินการและอยู่ภายใต้ข้อบังคับหรือระเบียบที่มหาวิทยาลัยกำหนด

ข้อ
๘ กรณีที่สถาบันการศึกษาชั้นสูงหรือสถาบันวิจัยที่เข้าสมทบเปิดสอนหลักสูตรที่ไม่ใช่หลักสูตรของมหาวิทยาลัยโดยตรง
ให้อนุโลมตามข้อบังคับว่าด้วยการศึกษาของสถาบันการศึกษาชั้นสูงหรือสถาบันวิจัยสมทบนั้น
ๆ และให้มหาวิทยาลัยเป็นผู้ควบคุมดูแลให้เป็นไปตามเกณฑ์มาตรฐานหลักสูตรของทบวงมหาวิทยาลัย

ข้อ
๙
ให้อธิการบดีเป็นผู้รักษาการตามข้อบังคับนี้
และมีอำนาจวางระเบียบออกประกาศและข้อกำหนดเพื่อปฏิบัติตามข้อบังคับนี้


ประกาศ ณ วันที่ ๑๒
พฤษภาคม พ.ศ. ๒๕๔๑
เกษม สุวรรณกุล
นายกสภามหาวิทยาลัยวลัยลักษณ์





มณฑิตา/ผู้จัดทำ
๒๓ พฤศจิกายน ๒๕๕๓
วิภา/ผู้ตรวจ
๑ มิถุนายน ๒๕๕๔